

Материјал за конференцију за штампу





Београд, 01. септембар 2010

**Пројекат *„Процена система националног друштвеног интегритета у Србији“***

Транспарентност - Србија започела је спровођење новог пројекта *„Процена система националног друштвеног интегритета у Србији“ (National Integrity System – NIS).* Пројекат се спроводи уз подршку Делегације Европскеуније у Републици Србији у оквиру пројекта „Јачање дијалога између организација цивилног друштва Србије и ЕУ“.

*Процена система националног друштвеног интегритета у Србији (NIS)* заснива се на методологији коју је развила Transparency International, која се стално унапређује и која је до сада примењена у преко 70 земаља. У оквиру овог истраживања испитују се законска решења, актуелна пракса поступања али и међусобни односи широког спектра институција релевантних за борбу против корупције као што су: законодавна и извршна власт, судство, тужилаштво, полиција, јавне службе, државни ревизор, омбудсман, специјализована антикорупцијска тела, политичке странке, медији, цивилно друштво, приватни сектор итд. У оквиру истраживања институције и сектори се посматрају као „стубови“ тј. као носиоци борбе против корупције, при чему се полази од претпоставке да слабост било којег од ових стубова слаби делотворност читавог систма. Осим што пружа снимак стања у времену у којем се спроводи истраживање, NIS треба да резултира и конкретним препорукама за јачање сваког од „стубова“ али и за измену стратешких антикорупцијских аката и прописа.

Друга компонента овог пројекта је мониторинг напретка у борби против корупције у Србији и припрема налаза и

запажања који ће бити један од извора информација за годишњи извештај Европске комисије о напретку Србије.

Пројекат ће трајати 12 месеци (јун 2010- јун 2011). Завршна анализа са налазима NIS истраживања биће објав-љени у посебној публикацији на српском и енглеском језику.

Пројекат је подржала Европска унија

DELEGACIJA EVROPSKE UNIJE U REPUBLICI SRBIJI

PROJEKAT “JAČANJE DIJALOGA IZMEĐU ORGANIZACIJA CIVILNOG DRUŠTVA SRBIJE I EU“

Владимира Поповића 40
11070 Београд Република Србија

Teл:    +381 11 3083200
Факс:    +381 11 3083201

Пројекат спроводи

Транспарентност Србија

Aдреса: Бул. Деспота Стефана 36/I

Teл; +381 11 303 38 27

Фaкс; +381 11 322 81 96